stanford-oval/wikipedia huggingface dataset:
Bragging Rights (2009)
Ottelut ja tulokset

| # | Ottelutt | Stipulaatiot | Aika |
| --- | --- | --- | --- |
| Dark | Christian (c) voitti Paul Burchillin | Tavallinen matsi ECW Mestaruudesta | ? |
| 1 | The Miz voitti John Morrisonin | Tavallinen ottelu | 10:54 |
| 2 | SmackDown Diivat (Michelle McCool, Beth Phoenix ja Natalya) voittivat RAW Diivat (Melina, Kelly Kelly ja Gail Kim) | Kuuden diivan tag team ottelu | 06:54 |
| 3 | The Undertaker (c) voitti CM Punkin, Rey Mysterion ja Batistan | Fatal 4-Way matsi World Heavyweight Mestaruudesta | 09:57 |
| 4 | Team SmackDown (Chris Jericho, Kane, R-Truth, Matt Hardy, Finlay, Hart Dynasty (Tyson Kidd ja David Hart Smith) voitti Team RAW'n (D-Generation X (Triple H ja Shawn Michaels), The Big Show, Cody Rhodes, Jack Swagger, Kofi Kingston ja Mark Henry) | 14 miehen Tag team matsi | 15:34 |
| 5 | John Cena voitti Randy Ortonin (c) 6-5 | 60 minuutin anything goes Iron Man ottelu WWE Mestaruudesta; jos Cena häviää, hänen täytyy lähteä RAW brändistä | 60:00 |
Tapahtumakronologia

Edellinen: Hell in a Cell
Seuraava: Survivor Series (2009)
Carlos Gruezo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carlos Armando Gruezo Arboleda
Syntymäaika: 19. huhtikuuta 1995 (ikä 29)
Syntymäpaikka: Santo Domingo, Ecuador
Pelipaikka: keskikenttäpelaaja
Pituus: 171 senttimetriä
Seura
Seura: FC Augsburg
Pelinumero: 25
Junioriseurat
: Unión Deportiva Juvenil
2008: LDU Quito
2009: Defensor Sporting
2010: Independiente del Valle
Seurat
| Vuodet | Seura | O | (M) |
| 2011 | Independiente del Valle | 4 | (0) |
| 2012–2014 | Barcelona SC | 77 | (3) |
| 2014–2016 | VfB Stuttgart | 18 | (1) |
| 2016–2019 | FC Dallas | 98 | (3) |
| 2019– | FC Augsburg | 11 | (0) |
Maajoukkue
| 2011 | Ecuador U17 | 13 | (1) |
| 2013 | Ecuador U20 | 9 | (0) |
| 2014– | Ecuador | 26 | (0) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2020.  Maajoukkueuran tilastot päivitetty 7. heinäkuuta 2020.
Carlos Armando Gruezo Arboleda (s. 19. huhtikuuta 1995 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän on edustanut kesästä 2019 lähtien Bundesliigassa pelaavaa FC Augsburgia. Aiemmin hän edusti Saksassa VfB Stuttgartia ja Yhdysvalloissa FC Dallasia.
Gruezo teki debyyttinsä Ecuadorin A-maajoukkueessa toukokuussa 2014. Hän pelasi vuoden 2014 maailmanmestaruuskilpailuissa kahdessa alkulohkon ottelussa.
Muuta

Gruezon isä Carlos Armando Gruezo Quiñónez on entinen ammattilaisjalkapalloilija, joka pelasi urallaan yhden A-maaottelun Ecuadorin paidassa vuonna 1998. Ammattilaisuransa hän lopetti vuoden 2006 jälkeen.
Cara Black

| Cara Black |
| --- | --- |

Henkilötiedot
Syntynyt: 17. helmikuuta 1979  Harare 
Tennispelaaja
Pituus:  167  cm
Paino:  55 kg
Kätisyys:  oikeakätisyys, kahden käden rysty
Ammattilaisena:  1998–
Palkintorahat:  7 730 801 USD
Kaksinpeli
Paras sijoitus:  
Voitot/tappiot:  312–241
Nelinpeli
Paras sijoitus:  1  (17. lokakuuta 2005 – )
Voitot/tappiot:  757–309
Aiheesta muualla
ITF
WTA
Cara Black (s. 17. helmikuuta 1979 Harare, Zimbabwe) on zimbabwelainen tennispelaaja. Pituutta hänellä on 167 cm ja painoa 55 kiloa. Black on oikeakätinen ja lyö rystylyöntinsä kahdella kädellä. Ammattilaiseksi Black siirtyi tammikuussa 1998.
Cara on entisten ammattilaispelaajien Byron Blackin ja Wayne Blackin nuorempi sisko. Hänen isänsä on nimeltään Don ja äiti Velia.
Urallaan Cara Black on voittanut viisi Grand Slam -turnausta naisten nelinpelissä. Hän voitti Wimbledonissa vuosina 2004, 2005 ja 2007, Australian avoimissa vuonna 2007 sekä Yhdysvaltain avoimissa vuonna 2008. Vuoden 2004 Wimbledonin mestaruus tuli australialaisen Rennae Stubbsin parina, ja vuosien 2005–2008 mestaruuksissa parina oli eteläafrikkalais-yhdysvaltalainen Liezel Huber. Sekanelinpelissä hänellä on yhdessä veljensä Waynen kanssa kaksi Grand Slam -voittoa: vuoden 2002 Ranskan avoimissa ja vuoden 2004 Wimbledonin turnauksessa. Vuoden 2008 Yhdysvaltain avoimissa hän voitti sekanelinpelin intialaisen Leander Paesin parina.
Cara Black on urallaan voittanut yhden WTA-turnauksen naisten kaksinpelissä. Naisten nelinpelissä hän saavutti uransa 45. WTA-turnausvoiton lokakuussa 2008. ITF-kiertueella hän on voittanut 6 turnausta kaksinpelissä sekä 10 turnausta nelinpelissä.
Marraskuussa 2005 Black selvisi yhdessä parinsa Rennae Stubbsin kanssa WTA:n mestaruuskilpailujen nelinpelin finaaliin, jossa he kuitenkin hävisivät Australian Samantha Stosurille ja Yhdysvaltojen Lisa Raymondille. Black nousi nelinpelirankingissa ykköseksi lokakuussa 2005, ja kaksinpelirankingissa hän on parhaimmillaan ollut 31:s maaliskuussa 1999.
Grand Slam -saavutukset

Australian avoin tennisturnaus:
Naisten nelinpeli: mestaruus 2007
Naisten nelinpeli: puolivälierä 2006, 2008
Sekanelinpeli: puolivälierä 2005, 2008
Ranskan avoimet:
Naisten nelinpeli: loppuottelu 2005
Naisten nelinpeli: välierä 2003, 2007, 2008
Naisten nelinpeli: puolivälierä 2006
Sekanelinpeli: mestaruus 2002
Sekanelinpeli: loppuottelu 2004
Sekanelinpeli: välierä 2003
Wimbledon:
Naisten nelinpeli: mestaruus 2004, 2005, 2007
Naisten nelinpeli: välierä 2002, 2006, 2008
Sekanelinpeli: mestaruus 2004
Sekanelinpeli: välierä 2006
Sekanelinpeli: puolivälierä 2007
Yhdysvaltain avoin tennisturnaus:
Naisten nelinpeli: mestaruus 2008
Naisten nelinpeli: loppuottelu 2000
Naisten nelinpeli: välierä 2001, 2002, 2003
Naisten nelinpeli: puolivälierä 2005, 2006
Sekanelinpeli: mestaruus 2008
Sekanelinpeli: välierä 2003
Sekanelinpeli: puolivälierä 2001, 2002
Aiheesta muualla

Kuvia tai muita tiedostoja aiheesta Cara Black Wikimedia Commonsissa
Cara Black WTA:n sivuilla (englanniksi)
Black ITF:n verkkosivuilla (Arkistoitu – Internet Archive)
Carin Strömberg

| Carin Strömberg |
| --- | --- |
 Carin Strömberg
Henkilötiedot
Syntynyt: 10. heinäkuuta 1993 (ikä 31) Nacka, Tukholma, Ruotsi
Kansalaisuus:   Ruotsi
Käsipalloilija
Pituus:  183 cm
Paino:  70 kg
Seurajoukkueet
:  Viborg HK
Maajoukkueet
:   Ruotsi
Carin Strömberg (s. 10. heinäkuuta 1993 Nacka, Tukholma) on ruotsalainen käsipalloilija, joka edustaa Viborg HK-seuraa sekä Ruotsin naisten maajoukkuetta. Hän pelasi vuoden 2015 naisten käsipallon MM-kilpailuissa Tanskassa.
Käännös suomeksi
Carin Nilsson

| Mitalit | Mitalit | Mitalit |  |
| --- | --- | --- | --- |
|  Carin Nilsson |  Carin Nilsson |  Carin Nilsson |  |
Maa:   Ruotsi
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | 4 × 100 m vapaaviesti |  |
Carin Maria Nilsson (10. joulukuuta 1904 Tukholma, Ruotsi – 20. joulukuuta 1999 Branchville, New Jersey, Yhdysvallat) oli ruotsalainen uimari. Hän kilpaili vuoden 1920 kesäolympialaisissa Antwerpenissä ja sai pronssia 4 × 100 m vapaauintiviestissä Emy Machnowin, Aina Bergin ja Jane Gyllingin kanssa. Hän kilpaili myös 100 ja 300 metrin vapaauinnissa.
Nilsson ui Stockholms KK -seuralle.
Antti Salmenlinna

Salmenlinnan vuonna 1936 suunnittelema Suomen poliisin embleemi.
Lasimaalaus Sovitus vuodelta 1950 Rovaniemen kirkon kuorin ikkunassa.
Antti Emil Salmenlinna (ent. Sallmén, 28. maaliskuuta 1897 Koski Hl. – 8. toukokuuta 1968) oli suomalainen kuvataiteilija ja sisustusarkkitehti, joka suunnitteli myös kuntien vaakunoita. Hän on suunnitellut lukuisten kirkkojen sisustuksen ja tehnyt koriste- ja lasimaalauksia, muun muassa Helsingin Paavalinkirkkoon. Hän suunnitteli myös lasiesineitä, huonekaluja, valaisimia ja tunnuskuvia. Tunnetuin hänen suunnittelemansa tunnus on Suomen poliisin tunnuskuva.
Suunnittelutöitä

Salmenlinna suunnitteli muun muassa vuonna 1950 valmistuneen Rovaniemen kirkon sisustuksen, johon kuuluivat myös koristemaalaukset ja kuorin lasimaalaukset. Kauhajoen uuteen, vuonna 1958 käyttöön otettuun kirkkoon hän suunnitteli yhdessä Gunnar Forsströmin kanssa kuorin lasimaalauksen.
Suunnittelutöitä > Kunnanvaakunat

Hämeenkosken (ent. Kosken Hl) vaakuna
Lehtimäen vaakuna
Suunnittelutöitä > Sankarimuistomerkit

Loppi
Hämeenkosken kirkolla v. 1949
Halkivahan kirkolla
Suunnittelutöitä > Valokuvia julkisista teoksista

Hämeenkosken sankarimuistomerkki, 1949, Hollola.
Sankarimuistomerkki, yhdessä Lauri Leppäsen kanssa, 1950, Loppi.
Rovaniemen kirkon lasimaalaus Sovitus, 1950, Rovaniemi.
Halkivahan sankarimuistomerkki, 1958, Urjala.
Kauhajoen kirkon lasimaalaus, yhdessä Gunnar Forsströmin kanssa, 1958, Kauhajoki
Aiheesta muualla

Tietoa Antti Salmenlinnasta
Butch Hartman

| Butch Hartman |
| --- | --- |
 Butch Hartman vuoden 2009 Comic Conissa, San Diegossa.
Henkilötiedot
Syntynyt: 10. tammikuuta 1965 (ikä 59)  Highland Park, Michigan
Kansalaisuus:  yhdysvaltalainen
Ammatti:  animaattori tuottaja ohjaaja
Vanhemmat:  Elmer Earl Hartman III Carol Davis
Siviilisääty:  Naimisissa
Puoliso:  Julieann
Lapset:  Carly ja Sophia Hartman
Aiheesta muualla
Kotisivu
Elmer Earl Hartman IV (s. 10. tammikuuta 1965 Highland Park, Michigan) on yhdysvaltalainen animaattori, käsikirjoittaja, ohjaaja ja tuottaja, joka tunnetaan parhaiten luomistaan animaatiosarjoista Timmy ja haltijakummit ja Danny Phantom sekä myös T.U.F.F. Puppy. Hän oli myös paljon osallisena Johnny Bravon käsikirjoittamisessa ja ohjaamisessa.
Elämäkerta

Hartman syntyi Highland Parkissa, Michiganissa Elmer Earl Hartman III:lle ja Carol Davisille vuonna 1965. Hän vietti lapsuutensa Rosevillessa, Michiganissa ja teini-ikäisenä New Baltimoressa, jossa Hartman myös valmistui Anchor Bay High Schoolista vuonna 1983. Sittemmin hän opiskeli taidetta California Institute of the Artsissa.
Ura

Valmistuessaan California Institute of the Artsista hän sai töitä aluksi Marvel Productionsilta työskentelemään hahmojen suunnittelijana Pikku ponit -animaatiosarjaan. Tuotantoryhmä kuitenkin siirsi Hartmanin tekemään storyboardeja, mutta sai pian potkut työstään, koska ei osannut tehdä niitä. Sittemmin hän sai töitä Ruby-Spearsilta, jonka jälkeen Hartman työskenteli myös Hanna-Barberan piirrossarjoissa. Hartman työskenteli Ruby-Spearsin tuottamassa Poliisiopistossa, jonka jälkeen hän oli useissa Hanna-Barberan animaatioissa aluksi hahmojen suunnittelijana ja sittemmin animaattorina.
Sittemmin vuodesta 1995 lähtien Hartman työskenteli useammin käsikirjoittajana ja ohjaajana sarjoissa, kuten Dexterin laboratorio ja Johnny Bravo. Tuolloin Hartman sai tarjouksen Nickelodeonilta työstämään uusia piirrettyjä. Hartman kieltäytyi koska työskenteli vielä Johnny Bravon parissa. Sittemmin vuoden 1997 alussa Hartman sai potkut yhdessä Seth MacFarlanen kanssa. Hartman päätti yrittää luoda uutta piirrossarjaa nimeltä Timmy ja haltijakummit ja yritti aluksi kaupitella sarjan tuottamista Cartoon Network Studiosille, joka oli korvannut Hanna-Barberan. Yhtiö ei kuitenkaan halunnut tuottaa sarjaa ja Hartman palasi Nickelodeonille, jotka pitivät ideasta ja päättivät tuottaa sarjan. Sarjasta tuli menestynyt piirretty, jota esitettiin vuosina 2001–2006. Tuona aikana sarja voitti muun muassa Emmy-palkinnon hahmojen suunnittelusta. Menestymisen myötä Hartman sai luoda uuden sarjan Danny Phantom, jota esitettiin vuosina 2004–2007 neljän tuotantokauden verran. Sarja oli useasti ehdolla Annie-palkinnon saajaksi, mutta ei voittanut kertaakaan. Sittemmin Nickelodeon toi Timmy ja haltijakummit takaisin kahden vuoden tauolta vuonna 2008, jonka jälkeen se voitti kaksi Emmy-palkintoa lisää. Hartman loi kolmannen sarjansa Nickelodeonille nimeltä T.U.F.F. Puppy, joka saavutti myös Emmy-palkinnon vuonna 2011 parhaasta taustaväreistä.
Aiheesta muualla

Butch Hartman Internet Movie Databasessa. (englanniksi)
Christuskirche

Christuskirche Windhoekissa.
Christuskirche on luterilainen kirkkorakennus Namibian pääkaupungissa Windhoekissa, historiallisen keskustan alueella. Se on peräisin Saksan siirtomaavallan (1884–1914) ajalta. Kirkko oli tarkoitus rakentaa jo 1900-luvun alussa, mutta sodat viivästyttivät aloitusta. Kirkon rakentaminen aloitettiin vuonna 1907 ja peruskivi muurattiin 11. elokuuta 1907. Rakennustyöt kestivät kolme vuotta ja kirkko vihittiin 16. lokakuuta 1910.
Kirkko edustaa arkkitehtuuriltaan uusgotiikkaa, ja siinä on myös piirteitä art nouveausta. Sen suunnittelusta on vastannut arkkitehti Gottlieb Redecker. Kirkon alttari on tehty marmorista, kun taas muu kirkko on tehty kvartsihiekkakivestä. Kirkon torni kohoaa 24 metrin korkeuteen. Saksan keisari Vilhelm II on lahjoittanut kirkkorakennuksen pyhäkön ikkunat.
Bwana

Bwana oli suomalainen rock-yhtye, joka tunnettiin aiemmin nimellä Vitonen. Yhtye perustettiin Porissa 1982. Yhtye esiintyi 1982 Rockin SM-kisojen aluekarsinnoissa sijoittuen neljänneksi. Samoissa karsinnoissa palkintosijoille ylsivät Yö, Jeve Kelaa ja Eskot. Bwana esitti tuolloin kappaleet "Elämää" ja "Musta timantti". Yhtye hajosi 1983, jonka jälkeen jäsenet vaikuttivat muun muassa yhtyeissä Dingo, Villi Linja, Vitikaisen Saha ja The Puolkarkeet.
Kokoonpano 1982–1983

Pertti Neumann (Nieminen) (laulu, kitara)
Tapio Wallin (laulu)
Jouni "Valttu" Vallin (rummut)
Kari "Kapu" Tuulensuu (basso)
Jari "Jape" Tuulensuu (kitara)
Amerikanjääkuikka

| Amerikanjääkuikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kuikkalinnut Gaviiformes
Heimo::  Kuikat Gaviidae
Suku::  Kuikat Gavia
Laji::  immer
Kaksiosainen nimi
 Gavia immer  (Brünnich, 1764) 
 Amerikanjääkuikan levinneisyys. Kartassa vihreällä alueet, joilla lajia tavataan vuoden ympäri. Keltaiset ovat pesimäalueita ja oranssilla merkityillä alueilla laji talvehtii.
Katso myös
   Amerikanjääkuikka Wikispeciesissä   Amerikanjääkuikka Commonsissa 
Infobox OKNimi-testi OKIUCN-testi OK: 
Gavia immer
Amerikanjääkuikka (Gavia immer) on suurikokoinen pohjoisten alueiden vesilintu. Se on suomalaisia serkkujaan kuikkaa ja kaakkuria kookkaampi, isonokkaisempi ja paksukaulaisempi. Sen lähin sukulainen on jääkuikka.
Levinneisyys

Pohjois-Amerikan pohjoisosat, Grönlanti ja Islanti; siirtyy talveksi etelämmäksi.
Koko ja ulkonäkö

69–91 cm. Luusto lähes umpiluuta, jonka vuoksi amerikanjääkuikat ovat kokoonsakin nähden painavia. Hitusen suuremmasta sukulaisestaan jääkuikasta lajin erottaa juhlapuvussa parhaiten pikimusta nokka. Talvi- ja nuoruuspuvuissa nokka on harmaa ja siinä on mustaa, toisin kuin jääkuikalla, jolla on vaaleanharmaa tai luunvärinen nokka.
Elinympäristö

Laji pesii suurilla, syvillä, metsäisillä järvillä, usein saarissa; talvehtii rannikoilla. Happosateiden ja saastumisen vuoksi monet sen entisistä pesimäjärvistä ovat muuttuneet elinkelvottomiksi ja kannat ovat tämän vuoksi vähentyneet. Kuikille on pystytetty joihinkin järviin keinotekoisia, kelluvia pesintäalustoja, jotta padoista ja muusta ihmisen toiminnasta johtuvat vedenkorkeuden vaihtelut eivät häiritsisi lintuja.
Pesiminen

Kuikille ominaisen kömpelyytensä vuoksi amerikanjääkuikat tekevät pesänsä aivan vesirajaan, jotta nouseminen ja poistuminen kävisi helposti. Se munii kaksi oliivinvihreää tai vihertävää, hienokseltaan täplikästä munaa. Hautomisaika on 24–29 vrk, jonka jälkeen poikaset jättävät pesän vuorokauden sisällä kuoriutumisesta. Molemmat emot huolehtivat pienistä poikasista kuljettamalla niitä selässään, lämmittämällä niitä siipiensä suojissa ja ruokkimalla niitä.
Ravinto

Amerikanjääkuikka syö pääasiassa kalaa, mutta myös simpukoita, sammakoita ja vesihyönteisiä.
Käyttäytyminen

Amerikanjääkuikat ovat sukeltajamestareita ja kykenevät laskeutumaan jopa 60 metrin syvyyteen. Lisäksi niiden silmät pystyvät samanaikaisesti näkemään tarkasti ilmaan ja veden alle. Ääni, jolla amerikanjääkuikka puolustaa reviirinsä rajoja, on oma lukunsa. Se lienee lintumaailman voimakkaimpia ja koostuu valittavista, jodlaavista ja ulvovista äänistä. Kiivaimmillaan ääni muistuttaa mielipuolista naurua ja kantautuu kauas veden pintaa pitkin. Tunnettu luonnontutkija, tiedemies ja kirjailija John Muir kuvaili amerikanjääkuikan ääntä 'yhdeksi villeimmistä ja mieleenpainuvimmista luonnon äänistä; outo, suruisa, aavemainen kutsu...puoliksi naurua, puoliksi valitusta'.
Esiintyminen Suomessa

Amerikanjääkuikka on Suomessa hyvin harvinainen vieras. Ensimmäinen havainto lajista on vuodelta 1932 Inarista. Kaikkiaan se on tavattu noin sata kertaa. Nykyään maassa tavataan vuosittain 1–3 lintua.
Muuta

Amerikanjääkuikka on Kanadan kansallislintu ja sen kuva on yhden Kanadan dollarin kolikossa, jonka lempinimeksi linnun englanninkielistä nimeä loon mukaillen on tullut loonie (suom. hullu, sekopää). Amerikanjääkuikka on myös Ontarion provinssin sekä Yhdysvaltain Minnesotan osavaltion tunnuslintu.
Nimi

Amerikanjääkuikan tieteellinen sukunimi Gavia on latinaa ja tarkoittaa uiveloa, joka ei kuitenkaan ole kuikkien sukulainen. Immer voi tarkoittaa:
Linnun tummaan höyhenpeitteeseen viitaten, Ruotsin nokea tai tuhkaa tarkoittaviin sanoihin immer ja emmer.
Latinan sanoihin immergo (=upottaa; kastaa upottamalla) ja immersus (=vedenalainen; upotettu)
Linnun tieteellisen nimen on muodostanut tanskalainen eläintieteilijä Morten Thrane Brünnich vuonna 1764. Tanskan naapurivaltion Saksan kielellä 'immer' tarkoittaa aina.
Aiheesta muualla

Lahtela, Kari & Lahtela, Liisa 1976: Amerikanjääkuikka Gavia immer*, maalle uusi lintulaji. - Lintumies 2.1976 s. 57. SLY.
Amerikanjääkuikka Lintukuva-verkkopalvelussa
Amerikanjääkuikkakoiraan ja -naaraan höyhenpeitteet ovat identtiset.
Amerikanjääkuikan muna.
By His Bootstraps

By His Bootstraps on yhdysvaltalaisen tieteiskirjailija Robert A. Heinleinin kirjoittama tieteisnovelli, joka julkaistiin alkujaan vuonna 1941. Novelli käsittelee erilaisia aikamatkustukseen liittyviä paradoksaalisia ongelmia
Romaani kertoo Bob Wilson -nimisestä miehestä, joka suunnittelee aikamatkan tekemistä. Kyseinen henkilö tapaa kuitenkin ennen aikamatkaa jo aikamatkan kokeneen itsensä.
Aiheesta muualla

By His Bootstraps Internet Speculative Fiction Database -sivustolla (englanniksi)
By His Bootstraps Internet Archivessa (englanniksi)
Heinlein Archives -sivustolla (Arkistoitu – Internet Archive) (englanniksi)
ByKolles Racing

|  ByKolles Racing |
| --- | --- |

Perustettu:  2000
Tallipäällikkö:  Colin Kolles Romulus Kolles
Nykyiset sarjat:  FIA World Endurance Championship
Aikaisemmat sarjat:  Saksan Formula 3 Formula 3 Euroseries DTM European Le Mans Series
ByKolles Racing (tunnetaan paremmin nimellä Kodewa GmbH & Co. KG) on saksalainen autourheilutalli, jonka perustivat Romulus Kolles ja Colin Kolles vuonna 2000. Nykyään talli kilpailee FIA World Endurance Championship -sarjassa.
Talli autoihin kuuluu Le Mans Prototype -luokituksen mukainen CLM P1/01.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ByKolles Racing
Käännös suomeksi
Ched Evans

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Chedwyn Michael Evans
Syntymäaika: 28. joulukuuta 1988 (ikä 35)
Syntymäpaikka: Rhyl, Wales
Pelipaikka: hyökkääjä
Pituus: 183 senttimetriä
Seura
Seura: Chesterfield
Pelinumero: 9
Junioriseurat
-2000:  Rhyl
2000-2002:  Chester
2002-2007:  Manchester City
Seurat
| Vuodet | Seura | O | (M) |
| 2007-2009 |  Manchester City | 16 | (1) |
| 2007-2008 | →  Norwich | 28 | (10) |
| 2009-2012 |  Sheffield United | 103 | (42) |
| 2016- |  Chesterfield | 16 | (5) |
Maajoukkue
| 2006-2007 |  Wales U19 | 4 | (1) |
| 2007-2009 |  Wales U21 | 13 | (13) |
| 2008-2011 |  Wales | 13 | (1) |
 Seurajoukkueuran tilastot kattavat vain kansalliset sarjat, päivitetty 27. joulukuuta 2016.  Maajoukkueuran tilastot päivitetty 23. kesäkuuta 2012.
Chedwyn Michael "Ched" Evans (s. 28. joulukuuta 1988 Rhyl) on walesiläinen jalkapalloilija, pelipaikaltaan hyökkääjä. Hän edustaa Englannin Ykkösliigan Chesterfieldia. Maajoukkueurallaan Evans on pelannut 13 A-maaottelua Walesin maajoukkueen paidassa.
Ura

Evans siirtyi vuonna 2002 Manchester Cityn junioriakatemiaan, hänen edellisen seuransa Chester Cityn juniorijoukkueiden kaaduttua. Hän teki debyyttinsä seuran edustusjoukkueessa syyskuussa 2007, Norwich Cityä vastaan. Pian tämän jälkeen Evans siirtyi loppukaudeksi lainalle Norwichiin, jossa pääsi pelaamaan vakituisesti edustusjoukkueessa. Evans palasi seuraavaksi kaudeksi Manchesteriin, mutta koki vaikeuksia päästä edustusmiehistöön.
Manchester Cityn alettua hankkimaan runsaasti uusia pelaajia, muun muassa Carlos Tévezin ja Evansin maanmiehen Craig Bellamyn, Evans päätti siirtyä muualle saadakseen enemmän peliaikaa. Heinäkuussa 2009 Evans siirtyi Sheffield Unitedin riveihin kolmen miljoonan punnan siirtosummalla. Sheffieldissä Evans sai alkuvaikeuksien jälkeen runsaasti vastuuta, ja hänet valittiin kauden 2011-2012 jälkeen Englannin Ykkösliigan kauden tähdistöjoukkueeseen. Saatuaan vankeustuomion Sheffield United jätti kuitenkin tarjoamatta jatkosopimusta. Vapauduttuaan vankilasta ja puhdistettuaan nimensä Evans sai sopimuksen Chesterfieldiin kaudeksi 2016-2017.
Ura > Maajoukkueura

Maajoukkueurallaan Evans on päässyt kentälle pääasiassa vaihtomiehen roolissa, edellään vakiohyökkääjät Craig Bellamy ja Robert Earnshaw. 13 A-maaottelussaan Walesin maajoukkueen paidassa hän on tehnyt yhden maalin, debyytissään Islantia vastaan vuonna 2008.
Yksityiselämä

Evans sai 20. huhtikuuta 2012 viiden vuoden ehdottoman vankeustuomion, oikeuden todettua hänen syyllistyneen 19-vuotiaan naisen raiskaamiseen toukokuussa 2011 hotellissa lähellä Evansin kotikaupunkia Rhyliä. Toinen syytettynä ollut jalkapalloilija, Port Valen Clayton McDonald todettiin oikeudessa syyttömäksi. Evans vapautui 17. lokakuuta 2014 istuttuaan puolet tuomiostaan.
Vapauduttuaan Evans jatkoi oikeustaistelua nimensä puhdistamiseksi. Vetoomustuomioistuin mitätöi uuteen todistusaineistoon nojaten alkuperäisen tuomion huhtikuussa 2016 ja määräsi uuden oikeuskäsittelyn joka lokakuussa 2016 totesi Evansin syyttömäksi raiskaukseen.
Christy Opara-Thompson

| Christy Opara-Thompson> Henkilötiedot |
| --- | --- |
Syntynyt: 2. toukokuuta 1970 (ikä 54) Nigeria
Yleisurheilija
Pituus:  170 cm
Paino:  63 kg
Laji:  pikajuoksu
Ennätykset:  100 metrin juoksu: 11,07 (1997)
| Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Maa:   Nigeria> Naisten yleisurheilu. |
| --- | --- | --- | --- |
|  Pronssia | Barcelona 1992 | 4 x 100 metrin viesti |  |
Christy Opara-Thompson (s. 2. toukokuuta 1970) on aktiiviuransa päättänyt pikajuoksija ja olympiamitalisti. Hän on syntynyt Nigeriassa, mutta saanut Yhdysvaltojen kansalaisuuden lokakuussa 1998.
Opara-Thompson osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän selviytyi 100 metrin juoksussa välieriin, minkä lisäksi hän oli mukana Nigerian pronssia saavuttaneessa pikaviestijoukkueessa joukkueessa. Atlantan olympialaisissa Opara-Thompson oli mukana viidenneksi sijoittuneessa viestijoukkueessa. Ennätyksekseen 100 metrillä hän juoksi ajan 11,07 vuonna 1997.
Chris Biotti

| Chris Biotti> Henkilötiedot |
| --- | --- |
Syntynyt: 22. huhtikuuta 1967 (ikä 57) Waltham, Massachusetts
Kansalaisuus:   Yhdysvallat
Jääkiekkoilija
Pelipaikka:  puolustaja
Pituus:  192 cm
Paino:  89 kg
Pelaajaura
Pääsarjaura:  1990–1993
Seurat:  Harvardin yliopisto (NCAA) Salt Lake Golden Eagles IHL  HC Brunico (SRA/Alpenliga)
NHL-varaus:  17. varaus, 1985 Calgary Flames
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Hamilton 1986 | jääkiekko |  |
Christopher J. Biotti (s. 22. huhtikuuta 1967 Waltham, Massachusetts) on yhdysvaltalainen pankkiiri, lakimies ja entinen jääkiekkoilija. Calgary Flames varasi Biottin NHL:än varausnumerolla 17, mutta hän ei pelannut liigassa yhtäkään ottelua.